CELEX: 62018TN0567
Language: sl
Date: 2018-09-21 00:00:00
Title: Zadeva T-567/18: Tožba, vložena 21. septembra 2018 – VE/ESMA

3.12.2018   
            
            
               SL
            
            
               Uradni list Evropske unije
            
            
               C 436/54
            
         
      Tožba, vložena 21. septembra 2018 – VE/ESMA
      (Zadeva T-567/18)
      (2018/C 436/76)
      Jezik postopka: angleščina
      
         Stranki
      
      
         Tožeča stranka: VE (zastopnika: N. Flandin in L. Levi, odvetnika)
      
         Tožena stranka: Evropski organ za vrednostne papirje in trge (ESMA)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi za ničen sklep ESMA z dne 11. junija 2018 o zavrnitvi pritožbe, ki jo je tožeča stranka vložila zoper sklep ESMA z dne 14. novembra 2017, s katerim je bila prekinjena zaposlitev tožeče stranke pri ESMA;
               
            
                  —
               
               
                  hkrati, če je treba, razglasi ta ničen sklep ESMA z dne 14. novembra 2017;
               
            
                  —
               
               
                  naloži plačilo nepremoženjske škode, ki jo je utrpela tožeča stranka;
               
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja šest razlogov.
      
                  1.
               
               
                  Prvi tožbeni razlog: tožeča stranka o odločitvi o prekinitvi njene pogodbe o zaposlitvi ni bila obveščena v roku, ki je določen v pogodbi.
               
            
                  2.
               
               
                  Drugi tožbeni razlog: kršitev pravice do izjave.
               
            
                  3.
               
               
                  Tretji tožbeni razlog: kršitev obveznosti obrazložitve, kot je določena s členom 41(2) Listine Evropske unije o temeljnih pravicah, v skladu s katerim mora uprava svoje odločitve obrazložitvi.
               
            
                  4.
               
               
                  Četrti tožbeni razlog: napačna pravna podlaga za odločitvi o zavrnitvi predlogov tožeče stranke in o prekinitvi pogodbe, saj temeljita na ocenjevalnem poročilu za leto 2016, v katerem so bile storjene očitne napake pri presoji.
               
            
                  5.
               
               
                  Peti tožbeni razlog: kršitev načela sorazmernosti.
               
            
                  6.
               
               
                  Šesti tožbeni razlog: kršitev dolžnosti skrbnega ravnanja, ki jo je imela tožena stranka ob upoštevanju zdravstvenih težav in splošnih delovnih pogojev tožeče stranke.